Gecələr ta halimə gərdun təmaşa etmədi
Gecələr ta halimə gərdun təmaşa etmədi,
Tərk edib bidadını, bir mehr peyda etmədi.

Navəkin gör kim, yarub əşkim, tutar göz pərdəsin,
Ey deyən Musa əsası qəti-dərya etmədi!

Hər dəmindən, min Məsiha zindeyi-cavid olur
Sən edən izhari-əcazi, Məsiha etmədi.

Aşiyan ta rövzeyi-kuyində tutdu mürği-dil,
Keçdi tövfi-Kəbədən, uçmağa pərva etmədi.

Hiç abid anmadı ləlin ki, gözdən qan töküb
Səcdədən durduqca, təğyiri-müsəlla etmədi.

Zəfi-tale kəsdi dünyadan nəsibin zahidin,
Yoxsa öz rəyilə zahid tərki-dünya etmədi.

Etmədi eldən nihan bir gecə tövfi-kuyini
Kim, Füzulini sədayi-nalə rüsva etmədi.

Qəzəllər